
Αυσϊγαοϊ 

Τῃ6 αἰπῃ] οἱ ἰΠίς 65ς3γ ἰς ἵο αθςογἰρθ πιοαθίη δαισαϊίοπα πιεϊηοας ἴΠαϊ ΘΠεοιΓαΡθ ἴμπε οΓθαϊίοη 
οἳ αρργοργἰαΐςε ΙθαΓγπίηρ οχρεγίθηεθς αΠα ἴο ρΓγεςεηϊ ἴπμθ ρΓοςυθςς αρρ[ἰθαά απα ἴπα εοπο]μσίοης 
ΓΑΝΝΏ ΊΓΟΠΙ ἴπα ςθηιἰΠπαίΓ "ΡΓο[ςβςσίοπα| Εἴπίες ἰπ ΙηΠ{οΓγηιαϊίες', ὨΠθείαά αἲ ἴπε Ιη[ογπιαϊίοη 
:αὈοΓαἴοΓγ οἳ ἴπα Ώεραγἰπιεπῖ οἱ Μιἱπιθαϊία, Αγςίοϊ[ς Α) πἰνεις!ἴγ οἱ ΤΏεςςαΙοηίκί, ἰπ )ωπθ 2003. 


Το ζήτημα της ηθικής των υπολογιστών αποτελεί σήµερα ένα σηµαντικό πεδίο μελέτης και 
συζήτησης τόσο στο ακαδηµαϊκό περιβάλλον όσο καιτον επιχειρηματικό χώρο. Απέναντι στην 
ανάγκη της κατάρτισης των σπουδαστὠν στο νέο πλαίσιο ηθικών στάσεων που 
διαμορφώνεται στην Κτῃ, απαιτείται η δόμηση µιας εκπαιδευτικής µεθόδου που εξασφαλίζει 
την ενηµέρωση και καθιστά τους αυριανούς επαγγελματίες ικανούς να αξιολογούν ηθικά 
διλήμματα που ανακύπτουν κατά την ανάπτυξη ή/και την χρήση των ΤΠΕ. Το παρόν δοκίμιο 
έχει ως στὀχο την περιγραφή σύγχρονων εκπαιδευτικών μεθόδων που ενθαρρύνουν τη 
δηµιουργία κατάλληλων μαθησιακών εμπειριών και την παρουσίαση της διαδικασίας που 
εφαρμόστηκε και των εξαγόµενων συμπερασμάτων απὀ το σεμινάριο «Επαγγελματική 
Δεοντολογία στην Πληροφορική», που διεξήχθη στο Εργαστήριο Πολυμέσων του τµήµατος 
Πληροφορικής του ΑΠΘ, τον Ιούνιοτου 2003. 


Λέξεις κλειδιά: Εκπαιδευτική διαδικασία, εκπαιδευτική μεθοδολογία, διδακτική, ηὑική των 
υπολογιστών, ηδική των ΤΠΕ. 


Εισαγωγή 

Η ευρεία εφαρµογή των Τεχνολογιών Πληροφορίας δι Επικοινωνιών (ΤΠΕ) στην καθημερινή 
µας ζωή, έχει αναδείξει νέα ηθικά διλήμματα τόσο για τον επαγγελματία ειδικὀ στην 
Πληροφορική, όσο και για τον τελικὀ χρήστη. Ένας διαχειριστής σε ένα τοπικό εταιρικό 
δίκτυο, µπορεί για λόγους ασφαλούς λειτουργίας του δικτύου να παρακολουθεί τα 6-πιαΐ!των 
υπαλλήλων ή να καταγράφει τους ιστοχώρους που επισκέπτονται; Αν το κάνει υποχρεούται 
να τους ενημερώσει; Όταν καταρρεύσει µια εφαρµογή ιατρικής πληροφορικής κατά την 
διάρκεια µιας ιατρικής επέµβασης βαρύνεται ηθικά ο προγραμματιστής, ο κατασκευαστής 
του υλικού, ή η οµάδα αναλυτὠν που προσδιόρισε τις προδιαγραφές του συστήµατος; Ο 
κώδικας ενός προγράµµατος Η/Υ µπορεί να αποτελεί ιδιοκτησία του δημιουργού του; Ο 
κατάλογος των παραδειγµάτων µπορεί να επεκταθεί σε µεγάλο βαθµό. 


Η ηθική των υπολογιστών ως πεδίο μελέτης εµφανίζεται το 1950, στο βιβλίο «Η ανθρώπινη 
χρήση των ανθρώπων» (ΤΠε Ημπιᾶη υςε οἳ Ημπιαπ Βεἰηρς) του Νογρεγί ἸΜί6πεί (9Μ6Πεγ, 
1950). Σύµφωνα µε τον συγγραφέα η ενσωμάτωση της τεχνολογίας των υπολογιστών στην 
κοινωνία θα απαιτήσει την αναδόµηση της κοινωνίας -- µια “δεύτερη βιομηχανική 

επανάσταση” --µια πολύπλευρη διαδικασία που θα χρειαστεί δεκαετίες για να υλοποιηθεί και 
θα πραγματεύεται θέµατα όπως η προσαρμογή των εργαζομένων σε ριζικές αλλαγές στον 
επαγγελματικό χώρο, η θέσπιση νέων κανόνων και κανονισμών απὀ τις κυβερνήσεις, η 
δηµιουργία νέων πολιτικών και πρακτικὠν απὀ την βιομηχανία και τις επιχειρήσεις και η 
κατάστρωση νέων κανόνων επαγγελματικής συμπεριφοράς απὀ τους επαγγελματικούς 
οργανισμούς. Στην δεκαετία του ’60, ο επιστήμονας της πληροφορικής ΏΒΟΠΠ Ρ8ΓΚΕΓ εξέτασε 
τις ανήθικες και παράνομες χρήσεις των υπολογιστών απὀ τους επαγγελματίες της 
πληροφορικής, “Φαίνεται,” εἰπε ο ΡαΓΚ6Γ, “ότι όταν οι άνθρωποι μπαίνουν µέσα στο χὠώροτων 
υπολογιστών, αφήνουν την ηθική τους στην πόρτα”. 


Ο Ρα(Κκεγ συνέλεξε παραδείγματα υπολογιστικών εγκλημάτων και άλλων ανήθικων 
υπολογιστικὠν ὁραστηριοτήτων. Το 1968 δημοσιεύθηκε το πολύ σηµαντικό άρθρο του, 
“Κανόνες ηθικής για την Επεξεργασία Πληροφοριών» (Βµίες οἳ Εἰπίος ἵπ Ιη[οΓγπιαϊίοη 
ΡΓοεεςςσίἰηϱ) (ΡαΓΚεΓ, 1968). Στα µέσα τις δεκαετίας του ’7Ο, ο Μαπεί ήταν ο πρώτος που 
χρησιμοποίησε τον ὀρο «ηθική των υπολογιστών», για να αναφερθεί στα “ηθικά προβλήματα 
που έγιναν πιο σύνθετα, που µετασχηματίστηκαν ή που δημιουργήθηκαν απὀ την τεχνολογία 
των υπολογιστών”. Πρόβλεψε έναν τοµέα της εφαρμοσμένης ηθικής παρόμοιο µε αυτόν της 
ιατρικής ηθικής ἡή της επιχειρησιακής ηθικής (Μαπεγ, 1980). Το 1985 δημοσιεύτηκε το 
βραβευμένο άρθρο «Τι είναι η ηθική των υπολογιστώὠν;» (ΝΝΠαϊ ἰς οοπιριῖεΓ αἰ[ίες) του /απιες 
Μοο: (Μοογ, 1985), ὀπου διαβάζουμε: «Ως αποτέλεσµα των διαδεδοµένων εφαρμογών των 
υπολογιστών, νέες ευκαιρίες δημιουργούνται. Σε πολλές περιπτώσεις οι χρήσεις των 
υπολογιστών είναι τόσο ασυνήθιστες που καμία πολιτική για την κατάλληλη χρήση τους δεν 
υπάρχει και δεν έχει εξεταστεί. Υπάρχουν κενά πολιτικής». Η εκρηκτική ανάπτυξη της ηθικής 
των υπολογιστών πραγματοποιήθηκε την δεκαετία του ’90. Πανεπιστημιακές διαλέξεις, 
ερευνητικά κέντρα, συνέδρια, περιοδικά, άρθρα και νέα βιβλία εμφανίστηκαν, και ένα πλήθος 
πρόσθετων μελετητών αναμίχθηκε µετην ηθική των υπολογιστών. 


Σήµερα, υπάρχουν διαφορετικά ρεύματα σκέψης για την προέλευση, αλλά και τη 
χρησιμότητα της ηθικής των υπολογιστών (ΕΙογίαἱ οἵ αἱ, 2000): 

Η προσέγγιση του «μη διαχωρισμού»: Η ηθική των υπολογιστών δεν υφίσταται ως διακριτός 
επιστημονικός κλάδος. 

Η επαγγελματική προσέγγιση: Η ηθική των υπολογιστών είναι µια παιδαγωγική μεθοδολογία. 
Η ριζοσπαστική προσέγγιση: Η ηθική των υπολογιστών αποτελεί μοναδικό επιστημονικό 
Κλάδο. 

Η συντηρητική προσέγγιση : Η ηθική των υπολογιστών µπορεί να εξεταστεί επιτυχώς στα 
πλαίσια της κλασικής ηθικής (π.χ. τελεολογία, δεοντολογισμὀό, κτλ). 


Κλασικά ηθικά διλήμματα που καλούνται σήµερα να αντιμετωπίσουν οι επιστήμονες και 
επαγγελματίες της πληροφορικής, αφορούν σε ζητήματα ιδιοκτησίας (πειρατεία λογισμικού, 
πνευματικά δικαιώµατα λογισμικού, χρήση των υπολογιστικών πόρων της επιχείρησης για 
προσωπικό όφελος), τεχνολογική παρείσδυση (επιτήρηση υπολογιστών, έλεγχος υπαλλήλων), 
κατασκευή ιών, εσκεμμένη κατάρρευση υπολογιστικών συστηµάτων, κλοπή δεδοµένων, 
λογισμικού, ή υλικού), νομικά ζητήµατα και κοινωνικές ευθύνες (ηλεκτρονικό έγκλημα, απάτη 
και κατάχρηση, ακρίβεια και επικαιρότητα δεδοµένων, μονοπώλιο δεδοµένων, κοινωνικές 
επιπτώσεις της τεχνητής νοημοσύνης και των έμπειρων συστηµάτων), το δικαίωµα της 
πρόσβασης (ηθικό δίληµµα μεταξύ εχόντων ΤΠΕ και µη κατεχόντων ΤΠΕ), ο Φορέας της 
ευθύνης (αξιοπιστία υλικού και λογισμικού), ζητήµατα προσωπικού (εργονοµικοί και 
ανθρώπινοι παράγοντες, κατάρτιση για την αποφυγή του Φαινομένου των «πεπαλαιωμένων» 

ειδικοτήτων), το δικαίωµα στην ιδιωτικότητα (νοµοθεσία προστασίας δεδοµένων). 
(Ηαιγίηρίοη οαἵ αἱ. 1990, Κοηρ οαἵ α|. 1995, ΑΛ/ΠΙϊε οἵἳ αἰ. 1994, Ηατ]ίπαειγ 1999). 


Η ανάγκη για την διδασκαλία θεμάτων ηθικής των υπολογιστών οφείλεται σε δύο βασικούς 
λόγους: 


Πολλοί νέοι χρήστες των ΤΠΕ δεν προέρχονται απὀ τοµείς ειδικευµένους στην Πληροφορική, 
αλλά από τοµείς όπως η Οικονομία, οι Φυσικές Επιστήμες, οι Κοινωνικές Επιστήμες, κτλ. Τα 
άτοµα που ασκούν την πληροφορική ως επάγγελμα πρέπει να εκπαιδευτούν σε θέµατα 
ηθικής των υπολογιστών και να είναι ενημερωμένοι για την δεοντολογία του επαγγέλματος 
τους, εξαιτίας του αυξηµένου βαθμού υπευθυνότητας της εργασίαςτους (ΝΝΠΙΙε οἵ αἰ. 1995). 


Συμπεράσματα προηγούμενων ερευνών 

Περικλείοντας έρευνες για την διδασκαλία της ηθικής από οικονομικές, Φυσικές και άλλες 
επιστήµες, τα αποτελέσµατα των μέχρι τώρα ερευνών αποδεικνύουν ότι δεν υπάρχει, 
τουλάχιστον ακόµα, ένα ασφαλές συμπέρασμα για τον βαθµό µε τον οποίο η διδακτική της 
ηθικής επηρεάζει την μετέπειτα συμπεριφορά των σπουδαστών και επαγγελματιών. 


Ο Ιµοηπι8 (1989) διατύπωσε το συμπέρασμα ότι οι σπουδαστές που στο πρόγραµµα σπουδών 
παρακολούθησαν µαθήµατα για την ηθική δεν ενεργούν απαραίτητα ηθικότερα, απὀ άλλους 
που δεν παρακολούθησαν µαθήµατα µε αντίστοιχο περιεχόµενο. Σε µια διαχρονική µελέτη 
των αποτελεσμάτων διαλέξεων ηθικής στην Διοίκηση Επιχειρήσεων και την Κοινωνιολογία, οι 
γα και Μαρεγ (1989) διαπίστωσαν ὀτι η σειρά µαθηµάτων που πραγματοποιήθηκε δεν είχε 
καµία σηµαντική επίδραση στη συμπεριφορά των σπουδαστών. Επεκτείνοντας την εργασία 
των Νγπά και Μαρεγ, οι Ὠανίς και ΑΛεἰίοη (4991) εξέτασαν το αν το επίπεδο σπουδών 
(πρωτοετείς, τελειόφοιτοι, πτυχιούχοι) επηρέαζε την στάση των σπουδαστών απέναντι στην 
επιχειρηματική ηθική. Συμφώνησαν ὁτι οι διάφορες κατηγορίες δεν επηρέαζαν την ηθική 
συμπεριφορά, ενώ πρότειναν ότι η συνεχής συµµετοχή των Φοιτητών στην επιχειρηματική 
πραγματικότητα είναι αποτελεσματικότερη. 


Από την άλλη, υπάρχουν μελέτες που καταλήγουν σε διαφορετικά αποτελέσµατα. Η Ι.οννΓγ 
(2003) συμπεραίνει ότι στο σύνολο τους οι Φοιτητές δεν έχουν καμία ενηµέρωση σε θέµατα 
ηθικής και προτείνει την ενσωμάτωση ειδικὠν µαθηµάτων στα προγράµµατα σπουδών. Οι 
(8ΓΙςοη και Βιω[κα (1998) διατυπώνουν ότι η διδακτική της ηθικής αυξάνει την αναλυτική 
ικανότητα των σπουδαστών και ότι η συμπεριφορά τους διαφοροποιείται. Οι 5Π8ηποη και 
Βειγ! (1997), σε έρευνα που διεξήχθη σε οκτώ πανεπιστήμια των ΗΠΑ, εξήγαγαν ὁτι οι 
σπουδαστές εκτιμούν πως η παρουσίαση θεμάτων επιχειρηματικής ηθικής, είναι χρήσιμη και 
σηµαντική. Οι 5εποιµἱζθ και (αγοάζίηςκγ (1996), συµπεραίνουν ότι αν οι σπουδαστές 
Πληροφορικής αναπτύξουν ένα προσωπικό σύστημα αξιών παράλληλα µε την δεξιότητα να 
αναγνωρίζουν, να αναλύουν και να λύνουν προβλήµατα ηθικής, είναι πλέον πιθανό να µην 
αποκλείουν την ηθική των υπολογιστών απὀ το επάγγελμα τους. Σε διαχρονική µελέτη που 
µετρά τα αποτελέσµατα σειράς διαλέξεων στην Διοίκηση Επιχειρήσεων, ο (ἰεπη (1992) 
διαπίστωσε ότι οι στάσεις συνόλου σπουδαστών κινήθηκαν σε µια “ηθικότερη” κατεύθυνση. 
Οι ΗΠτερείτε[ και οπες (1992) πρὀτειναν ότι, µετά την ενσωμάτωση διαλέξεων ηθικής στο 
πρόγραµµα σπουδών, οἱ σπουδαστές στηρίζουν τις επιλογές τους σε µεγαλύτερο βαθµό σε 
ηθικά πρότυπα. Η Μαςοη (1990) διατυπώνει την άποψη ότι οι σπουδαστές συνολικά, 
συμπεριφέρονται σε συγκεκριµένα ηθικά πλαίσια, εφόσον αυτά προσδιορίζονται µε 
σαφήνεια απὀ το ακαδημαϊκούς. 

Η διδασκαλία της ηθικής των υπολογιστών 


Εκπαιδευτικός Στόχος 

Στην περίπτωση της ηθικής των υπολογιστών, πρωταρχικό στόχο αποτελεί η κατανόηση και 
όχι η γνώση (Εἰσπει αἳ αἰ. 1994, Ηαιγηρῖοη οἵ αἰ. 1990). Για τους σπουδαστές της 
Πληροφορικής εκπαιδευτικοί στόχοι είναι: 

-Η ενθάρρυνση των Φοιτητὠν στην αξιολόγηση του προσωπικού τους συστήµατος αξιών, 
συγκριτικά µε αξίες που διατυπώνονται σε Κώδικες δεοντολογίας ἐγκυρων οργανισμών 
πληροφορικής όπως η ΑΜ και η ΙΕΕΕ. 

-Η ανάπτυξη κριτικής στάσης στην εξέταση εμπλεκομένων, συνεπειών, υποθέσεων και/ ή 
προσδοκιών σχετικά µε θέµατα ηθικής των υπολογιστών και γενικότερα στην διερεύνηση και 
αξιολόγηση περιπτώσεων ηθικών διληµµάτων. 

-Η ενηµέρωση των Φοιτητών σε θέµατα ηθικής των υπολογιστών που αντιμετωπίζει ο 
επαγγελματίας της πληροφορικής. 


Ένα γενικότερο πλαίσιο εκπαιδευτικών στόχων είναι η ανάπτυξη δεξιοτήτων για (Ηαγγίηρίοη 
αἵ αἰ. 1990): 

-την ανίχνευση ηθικών διληµµάτων. 

-την αναγνώριση των ηθικών προοπτικών µιας απόφασης. 

-την ενσωμάτωση του ηθικού προβληματισμού στη διαδικασία λήψης αποφάσεων. 

-την αποφυγή της µεταβλητότητας στη λήψη αποφάσεων που προκαλείται απὀ την έλλειψη 
συνείδησης του κώδικα δεοντολογίας 

-την αποφυγή της αμφϕιθυμίας στη λήψη αποφάσεων που προκαλείται απὀ ένα 
επιχειρηματικό σύστηµα ανταμοιβών, στο οποίο ένα πρόσωπο αντιμετωπίζει συναισθηματικά 
συγκρουόµενες επιλογές. 

την αποφυγή της αμφιθυµίας στη λήψη αποφάσεων που προκαλείται απὀ τη σύγχυση ως 
προς ποιος εἶναι αρμόδιος για τυχόν παραπτώματα, ιδιαίτερα όταν ὡς επαγγελματίες 
λαμβάνουν µια εντολή απὀ κάποιον προϊστάμενο. 

την παροχή μεθόδων ανάλυσης και επίλυσης ηθικών διληµµάτων. 


Εκπαιδευτική Μέδοδος 

Εξαιτίας της ιδιομορφίας του γνωστικού πεδίου και της ανάγκης προσωπικής εµπλοκής των 
φοιτητώὠν/ριών σε θέµατα που άπτονται της ηθικής των υπολογιστών µε στόχο την κατανόηση 
και διερεύνηση τους, στην επιστημονική αρθρογραφία (ζοιρεγ, 1989; ΠἱοΚ, 1994) προτείνεται 
η παιδαγωγική μέθοδος να διαθέτει τα παρακάτω χαρακτηριστικά: (1) η «διδακτική» διάλεξη 
να είναι περιορισμένη και να επικεντρώνεται στην παρουσίαση της δεοντολογίας του 
επαγγέλματος, ηθικών νορμών (π.χ. χρυσός κανόνας ) ή περιπτωσιολογικών μελετών, [1 το 
ύφος της εκπαιδευτικής διαδικασίας να προσανατολίζεται στην δραστική συμμετοχή των 
σπουδαστών στην αντιμετώπιση και επεξεργασία ηθικών διληµµάτων. 


Η ενεργός συµµετοχή των σπουδαστών µπορεί να επιτευχθεί µε την χρήση σεναρίων ηθικών 
διληµµάτων. Οι σπουδαστές καλούνται να επεξεργαστούν (σε οµάδες ή ατομικά) σενάρια 
ηθικών συγκρούσεων και να αποδεχθούν ή να απορρίψουν εναλλακτικές αποφάσεις. 
Ακολουθεί η παρουσίαση των σεναρίων, των αντίστοιχων συμπερασμάτων, και συζήτηση. Οι 
σπουδαστές εκθέτουν προς ανάδραση το προσωπικό σύστημα αξίων τους και 
«προσωποποιούν» τα ηθικά ζητήματα, αξιολογώντας τις ποικίλες προοπτικές που 
παρουσιάζονται βάσει των δεοντολογικὠν υπαγορεύσεων από τους ειδικούς στον τοµέα της 

πληροφορικής, τους νόµους, και την ηθική Φιλοσοφία. Στόχος είναι η ενίσχυση του 
σπουδαστή στην διαδικασία ανάλυσης των ηθικών αξιών και των ηθικών συμπεριφορών. Τα 
σενάρια χρησιμοποιούνται ως µέσο, για να σκεφτεί ο σπουδαστής τις ηθικές έννοιες και να 
αποφασίσει τελικά αν θα επεξεργαστεί το εκάστοτε δίληµµα περαιτέρω, πριν προβεί σε 
αυθόρµητες αποφάσεις και συμπεριφορές. Σε κατάλληλες στιγμές του σεναρίου ο 
σπουδαστής ενισχύεται απὀ «εργαλεία» ηθικής θεώρησης -- γνωστικές προσεγγίσεις π.χ. 
μοντέλο του ΚΟΠΙΡΕΓΡ, σχετικιστικά ηθικά μοντέλα κτλ., ἐτσι ώστε σε αδιέξοδες περιστάσεις 
να αναγνωρίσει αφενός µεν την διαφορετικότητα απαντήσεων που προκύπτουν από 
διαφορετικά μοντέλα ηθικής σκέψης, αλλά και για να αναγνωρίσει την αξία τους για τη 
βαθύτερη ανάλυση των ηθικών ζητημάτων. Η εκπαιδευτική εμπειρία αναδεικνύεται έτσι, ως 
το αποτέλεσµα ενσυνείδητης σκέψης και ο σπουδαστής εισάγεται στην διαδικασία της αυτό- 
αξιολόγησης, που αποτελεί εκπαιδευτικό κίνητρο [1Λ/εἰςς, 1990). 


Ο Ρόλος του Εκπαιδευτή 

Η παρουσίαση ενός θέµατος όπως η ηθική των υπολογιστών απαιτεί διαφορετική προσέγγιση 
σε σχέση µε την διδασκαλία «παραδοσιακών» γνωστικών αντικειμένων. Ο εκπαιδευτής 
πρέπει να είναι σε θέση να υλοποιεί οµάδες συζήτησης, να μεταφέρει τον σπουδαστή στις 
πραγματικές συνθήκες του επιχειρηματικού κόσμου, να οδηγεί την συζήτηση όταν αυτό 
απαιτείται, να εγγυάται το δικαίωµα της γνώμης για τον κάθε σπουδαστή, να αντιμετωπίζει 
αποτελεσματικά ανυπόστατα επιχειρήματα και να βρίσκει τα µέσα για να ξεπεραστούν τυχόν 
αδιέξοδα. (Εἰςῃει οαἳ αἱ, 1994). 


Σεμινάριο «Η ΕΠΑΓΓΕΛΜΑΤΙΚΗ ΔΕΟΝΤΟΛΟΓΙΑ ΣΤΗΝ ΠΛΗΡΟΦΟΡΙΚΗ» 

Το σεμινάριο «Επαγγελματική Δεοντολογία στην Πληροφορική» διεξήχθη στο Εργαστήριο 
Πολυμέσων του τµήµατος Πληροφορικής του ΑΠΘ τον Ιούνιο του 2003 σε τελειόφοιτους 
σπουδαστές του τµήµατος. Στόχευε στην ενηµέρωση των σπουδαστών για τους κώδικες 
δεοντολογίας του επαγγέλματος και στην ανάπτυξη δεξιοτήτων ανίχνευσης, αξιολόγησης και 
εφαρµογής γνωστικὠν προσεγγίσεων σε ηθικά ζητήµατα, την συµµετοχή τους στην 
διαδικασία ανάλυσης ηθικών διληµµάτων και την ενίσχυση των δεξιοτήτων αξιολόγησης και 
εφαρµογής εναλλακτικών συμπεριφορών σε αντίστοιχες καταστάσεις. 


Το σεμινάριο οργανώθηκε σε τρία µέρη. Στο πρώτο, παρουσιάστηκε στους σπουδαστές η 
έννοια της ηθικής των υπολογιστών, οι βασικοί άξονες που την διέπουν και η ανάπτυξη και 
εξέλιξη της στην επιστημονική αρθρογραφία. Δόθηκαν σε κάθε σπουδαστή συγκεκριµένα 
σενάρια και τους ζητήθηκε να τεκμηριώσουν την σκέψη τους για εναλλακτικές 
συμπεριφορών, µε στόχο την άµεση έκθεση τους σε ηθικά διλήμματα. Ακολούθησε συζήτηση 
και κριτική για τις διάφορες απόψεις πάνω στην εκάστοτε επιλογή τους για συγκεκριμένες 
δράσεις, µε σκοπό την εξαγωγή µιας γενικής μεθοδολογίας επίλυσης συγκρούσεων. 


Στο δεύτερο µέρος παρουσιάστηκαν στους σπουδαστές θέµατα νομοθεσίας (π.χ. πνευματικά 
δικαιώµατα) και οι Κώδικες δεοντολογίας και συμπεριφοράς στην πληροφορική των 
οργανισμών ΑΜ (Αςςοεἰαϊίοη {οι (οπιρυϊίπσ ΜΙαεΠΙΠΕΓΥ), ΙΕΕΕ (ΙΠςττμῖε οἱ Εἰεεϊγίσαί απα 
Εἰεοίϊγοπίος Εηρίπεεις), Β65 (ΒΓήϊςη (οπιριῖεΓ 5οεἰἱδῖγ) και Ας (ΑιςίγαΙίαη 6οπιριῖει 5οεἱαῖγ), 
µε στόχο την άµεση σύγκριση των επιλογών των σπουδαστών µετις προτάσεις για τον κὠδικα 
επαγγελματικής συμπεριφοράς έγκυρων διεθνών οργανισμών. Κατασκευάσαμε συνθέτοντας 
στοιχεία απὀ πολλαπλές προσεγγίσεις που συναντήσαμε στην βιβλιογραφία και προτείναµε 
την Μεθοδολογία Ανάλυσης Σεναρίων Ηθικών Διλημμάτων (η οποία περιγράφεται σε 
επόμενη υποενότητα), ὡς δομημένη τεχνική για την ανάλυση των σεναρίων και την επιλογή 

συγκεκριμένων συμπεριφορών. Οι σπουδαστές διαιρέθηκαν σε οµάδες και εργάστηκαν σε 
σενάρια που τα χαρακτήριζε μεγαλύτερη έκταση και πολυπλοκότητα, από αυτά της πρώτης 
Φάσης. Ακολούθησε η παρουσίαση απὀ κάθε ομάδα στο σύνολο των σπουδαστών, των 
σεναρίων, των βημάτων της ανάλυσης και των εξαγόµενων προτάσεων δράσης και συζήτηση. 


Στο τελευταίο στάδιο του σεμιναρίου, παρουσιάστηκε στους σπουδαστές η θεωρία ηθικής 
συλλογιστικής και ανάπτυξης του Κοῄμίρειρ (Κοῄμίρειϱρ, 1981) µε στόχο την «γνωριμία» των 
σπουδαστώὠν µε την αξιολόγηση και την ταξινόμηση των ηθικών κρίσεων σε υψηλότερο 
επίπεδο. Ακολούθησε συζήτηση σχετικά µε σενάρια τεχνολογικών επιπτώσεων και των 
σύγχρονων προοπτικών της ηθικής των υπολογιστών. 


Επιλογή Σεναρίων 

Η κατασκευή, επιλογή και οργάνωση των σεναρίων αποτελεί βασικό και κρίσιμο βήμα για την 
επιτυχημένη διεξαγωγή µαθηµάτων στην ηθική των υπολογιστών. Μελετώνταςτον τρόπο που 
χρησιμοποιήθηκαν ποικίλα σενάρια σε διαφορετικές εκπαιδευτικές περιστάσεις που 
αναφέρονται στη βιβλιογραφία, εξάγαµε ένα σύνολο χαρακτηριστικών που οδηγούν στην 
επιλογή των σεναρίων, ανάλογα µετο εκάστοτε εκπαιδευτικό πλαίσιο: 

1. Ποιοί είναι οι µαθησιακοί στόχοι: 

1.1. Ανάπτυξη δεξιοτήτων κριτικής: Περιγραφή ολοκληρωμένης περίστασης (καιτις συνέπειες) 
και ανάλυσή-κριτική της. 

1.2. Ανάπτυξη δεξιοτήτων αναζήτησης εναλλακτικών συμπεριφορών: ολοκληρωμένη 
περιγραφή ζητήματος και αναζήτηση εναλλακτικών μορφών δράσης. 

1.3. Ανάπτυξη δεξιοτήτων επίλυσης ηὐὑικών ζητημάτων: περιγραφή προβληματικής 
περίστασης και αναζήτηση κατάλληλης συμπεριφοράς. 

1.4. Ανάπτυξη δεξιοτήτων πρόθλεψης και πρόληψης ηὐὑδικών ζητημάτων: Ποιές είναι οι 
εναλλακτικές δράσεις που µπορεί να λύσουν αποτρεπτικά για μελλοντικές περιστάσεις. 

2. Ποιός είναι ο διδακτικὀς προσανατολισμός της παραβίασης; 

2.1. Κάλυψη ζητημάτων προθληματισμού: Ποιά ζητήµατα προβληματισμού καλύπτει (π.χ. 
ιδιωτικότητα, πνευματικά δικαιώµατα, ηλεκτρονικά εγκλήματα. 

2.2. Νομικές γνώσεις: ποιες είναι οι νομικές γνώσεις που απαιτούνται για την εξέταση του 
ζητήματος απότη νομική σκοπιά. 

2.3. Διδακτικός στὀχος: Ποιο είναι το ηθικό μοντέλο που θέλουμε να αναδείξουµε; Είναι 
ανατρεπτικό ή εμπλουτιστικό κτλ. προς τη προηγούμενή τους στάση; 

2.4. Θετική ή αρνητική περίσταση: ζήτημα είναι α) η ανεύρεση λύσης σε µια προβληματική 
κατάσταση β) η ανάπτυξη πρωτοβουλιών και η πρόνοια για την αποφυγή προβληματικών 
περιστάσεων γ) οι υποχρεώσεις ανάδειξης του επαγγέλματος της πληροφορικής. 

3. Σύνδεση πράξης µε τη δική τους καθημερινότητα 

3.1. Αρχική εμπλοκή µε την περίσταση: Πόσο «κοντινός» είναι ο ρόλος του θιγόµενου και οι 
συνθήκες στις οποίες εκτυλίσσεται το σενάριο; 

3.2. Προηγούμενες εμπειρίες µε την περίσταση: Είναι πιθανό να έχουν αντιμετωπίσει πτυχές 
του ζητήματος στην καθημερινότητά τους; 

3.3. Ταύτιση µε το πρωταγωνιστικό ρόλο: Είναι σε θέση να κάνουν αυτό που εμείς εξετάζουμε 
σχετικά µε την ηθικότητά του; Ποιος είναι ο κύριος εµπλεκόµενος; 

3.4. Αναλογία: Ποια είναι τα χαρακτηριστικά αντίστοιχων καθημερινών ηθικών ζητημάτων. 

4. Πολυπλοκότητα του σεναρίου 

4.1. Διαφοροποίηση προηγούμενων παραγόντων και προὐπάρχουσας ηὑδικής στάσης: Ποια 
είναι η προβλεπόμενη ένταση διαφοροποίησης στις ηθικές κρίσειςτους. 

4.2. Χαρακτηριστικά προτεινόμενης λύσης 

4.2.1. Διαφοροποίηση λύσης ζητήματος: Αναζήτηση µιας εναλλακτικής-κριτικής ή πολλαπλών 
αποδεκτὠν εναλλακτικών-κριτικών. 

4.2.2. Επίτευξη στόχου: Σε κάθε περίπτωση λύσης ο στὀχος επιτυγχάνεται ή απορρίπτεται 
εξαρχής. 

«2.3. Διορθωτικές δράσεις; Θα αναζητήσουμε διορθωτικές δράσεις για την περίπτωση που τα 
πράγματα δεν εξελιχθούν µετον αναμενόμενο τρόπο. 

4.3. Ανάλυση συνεπειών 

4.3.1. Βεθαιότητα αποτελεσμάτων: Ποιο εἶναι το ποσοστό βεβαιότητας της εκτίμησης 
συνεπειών-αποτελεσμάτων - ωφελειών; 

4.3.2. Χαρακτηριστικά αποτελεσμάτων: Ποια είναι τα χαρακτηριστικά των άµεσων και 
έµµεσων συνεπειών. 

4.3.3. Σηµαντικότητα-δριμύτητα αποτελεσμάτων: Ποια είναι η σημαντικότητα των άµεσων και 
έµµεσων συνεπειών. 

4.4. Ανάλυση κινήτρων (ή άλλων παραγόντων ενεργοποίησηςτης συμπεριφοράς). 

4.4.1. Στὀχοι-κίνητρα: Ποια είναι τα κίνητρα πόσο σύνθετα είναι; Ποιοι είναι οι στόχοι και ποια 
η προσωπική δέσµευση για την επἰτευξήτους. 

4.4.2. Πιέσεις: Υπάρχουν πιέσεις για την επίδειξη συγκεκριμένων συμπεριφορών (του ζητάει 
κάποιος να το κάνει). 

4.4.3. Τυπική προσέγγιση στόχων: Πόσο πιθανό είναι να το έχουν κάνει; Πόσο πιθανό είναι να 
έχουν αναπτύξει τυπική συμπεριφορά απέναντι στο συγκεκριµένο ζήτημα; 

4.5. Ηθική αιτιολόγηση 

4.5.1. Πιδανές αιτιολογήσεις: Ποιες είναι πιθανές προὐπάρχουσες ηθικές αιτιολογήσεις (πως 
αξιολογούν και σεποια στοιχεία δίνουν βαρύτητα). 

4.5.2. Παράμετροι αιτιολόγησης της επιδυµητής αιτιολόγησης: Ποιες είναι οι κύριοι 
παράμετροι αιτιολόγησης (θύμα - κυρώσεις - ὠφέλειες -- συνέπειες). 

4.5.3. Δυσκολία επιδυµητής αιτιολόγησης: Ποιο είναι το βάθος της αλυσίδας ηθικών 
αιτιάσεων της επιθυµητής αιτιολόγησης. 


Μεθοδολογία Ανάλυσης Σεναρίων Ηθικών Διλημμάτων 

Στους Φοιτητές δόθηκε έντυπα η παρακάτω διαδικασία ανάλυσης των σεναρίων. Η 
διαδικασία αυτή αποτελεί µια σύνθεση στοιχείων απὀ πολλαπλές µεθοδολογίες 
προσαρμοσμένη όµως στις ανάγκες και στα χρονικά περιθώρια ενός 3ωρου σεμιναρίου. 


1. Βήμα Πρώτο - Προετοιμασία 

1.1. Περίγραψε ξανά το πρόβλημα µε πιο αντικειμενικό τρόπο: περίγραψε το πρόβλημα ξανά 
αντικαθιστώντας τους όρους που είναι ασαφείς, διφορούµενοι ἡή συναισθηματικά 
Φορτισμένοι. Διέκρινε τα γεγονότα του προβλήματος καιτις υποθετικές εκτιμήσεις. 

1.2. Επέλεξε τα γεγονότα που έχουν την µεγαλύτερη βαρύτητα για το ηθικό πρόβλημα: τα 
γεγονότα που είναι σχετικά µε την ηθική της απόφασης και τα οποία είναι αντικειμενικά 
δηλαδή είναι αποδεκτά από ὀλουςτους εμπλεκόμενους στο ηθικό ζήτημα. 

2.Βήμα Δεύτερο - Αναγνώρισε τους εμπλεκόμενους στο ηθικό πρόβλημα και τα 
χαρακτηριστικά τους 

2.1. Αναγνώρισε τους εμπλεκόμενους στο ηθικό πρόβλημα. 

2.2. Διέκρινε τους εμπλεκόμενους σε άµεσους και έµµεσους βάσει του βαθμού επιρροής τους 
στην τελική κατάσταση του προβλήματος. 

2.3. Ποια είναι τα δικαιώµατα, οι υποχρεώσεις και οι υποθέσεις του κάθε άµεσα 
εµπλεκόμενου: το στάδιο αυτό είναι ιδιαίτερα σηµαντικό γιατί καλείσαι να 
επαναπροσδιορίσεις το ρόλοτου κάθε εµπλεκόµενου. 

3. Βήμα Τρίτο -Διατύπωση του ηθικού ερωτήματος: 

3.1. Διατύπωσε µε τρόπο γενικό το ηθικό ερὠτημα: ανίχνευσε το πρόβλημα και διατὐπωσέτο. 
Το στάδιο αυτὀ θα σε βοηθήσει στην ανακάλυψη των σημαντικών δεδοµένων του 
προβλήματος. Διετύπωσε και τα επιµέρους ηθικά ζητήµατα µε την µορφή ερωτημάτων µε 
τρόπο που να µην προδιαθέτουν την απάντηση. 

3.2. Επεξήγησε το πως το κάθε άτοµο επηρεάζεται απὀ το πρόβλημα και τις συνέπειές του: 
Σκοπός αυτού του βήματος είναι να Φωτίσεις τις διαφορές και τις οµοιότητες που θα 
προκύψουν απὀ τη σύγκριση των αντιτιθέµενων προοπτικών. Μπορείς να χρησιμοποιήσεις 
λίστες ηθικών αρχών για να χαρακτηρίσεις ηθικά το πρόβλημα. 

3.3. Κατασκεύασε µια αναλογία: περιέγραψε το ηθικό πρόβλημα µε όρους ενός πραγματικού 
προβλήματος που είναι παρόμοιο. Μετέφερε το πρόβλημα σε ένα πιο οικείο περιβάλλον και 
εξερεύνησε ομοιότητες και διαφορές. 

4. Βήμα Τέταρτο-- Πρότεινε εναλλακτικές δράσεις 

Προαιρετικά, για να εξάγεις επιπρόσθετες δράσεις µπορείς να χρησιμοποιήσεις τα παρακάτω: 
4.1. Ποια θα πρέπει να είναι η δράση σου σύμφωνα µετο νόμο; 

4.2. Ποια θα πρέπει να είναι η δράση σου σύμφωνα µε την οργανωσιακή-επιχειρηματική 
κουλτούρα; 

4.3. Πώς πιστεύεις ότι ο κάθε ένας απότους εμπλεκόμενους θα προτιμούσε να δράσεις εσύ; 
4.4. Δραματοποίησε το πρόβλημα: µπορείς να προσπαθήσεις να προσομοιώσεις µια 
ὁραστηριότητα που αντικατοπτρίζει την ηθική της περίστασης προς µελέτη. Με τον τρόπο 
αυτό θα οικειοποιηθείς το πρόβλημα και δεν θα πρέπει απλά να απαντήσεις σε µια σειρά 
επιβαλλόμενων ερωτημάτων και ρυθµίσεων. 

4.5. Πραγματοποίησε ὈΓγαϊπςίοΓπιίπς για την εξαγωγή απρόβλεπτων και ριζοσπαστικών 
ενεργειών. 

5. Βήμα Πέμπτο- Ανάλυσε και επίλεξετις εναλλακτικές δράσεις 

Για κάθε µια από τις υπόλοιπες εναλλακτικές ανέλυσε πώς επηρεάζει τις υποχρεώσεις και τα 
δικαιώµατα των εμπλεκόμενων και πωςτο προσωπικό σου σύστηµα αξιών µε βάση: 

-τον κὠδικα δεοντολογίας του επαγγέλματος 

«γενικές ηθικές θεωρίες 

«νόμους και νομικά προηγούμενα 

-τον οργανωσιακό-επιχειρηµατικό κώδικα συμπεριφοράς 

-ἰδανικά, στόχους και αξίες. 


6. Βήμα Έκτο -- Αυτοκριτική και ανάληψη διορθωτικών δράσεων 

Δράσεις µετά την ολοκλήρωση των ενεργειών: όταν ολοκληρωθεί η επιλογή εναλλακτικής 
δράσης µπορείς: 

-να προτείνεις νέες πολιτικές που αναφέρονται στο συγκεκριµένο πρόβλημα 

-να Κάνεις επισκόπηση και να αξιολογήσεις τη διαδικασία λήψης απόφασης µε την προοπτική 
της βελτίωσης 

-να αναζητήσεις μηχανισμούς που θα μπορούσαν να λειτουργήσουν αποτρεπτικάἀ στην 
επανεμφάνιση του προβλήματος. 


Αποτελέσματα 

Το σεμινάριο «Επαγγελματική Δεοντολογία στην Πληροφορική» διεξήχθη τρεις ηµέρες και το 
παρακολούθησαν συνολικά 45 τελειόφοιτοι φοιτητές/ριες του τµήµατος. Ακολούθησαν ηµι- 
δομηµένες συνεντεύξεις µε 25 απὀ τους σπουδαστές/ριες µε στόχο την ανίχνευση των 
σκέψεων τους για το γνωστικό αντικείµενο που παρουσιάστηκε. Διαπιστώθηκε κατ’ αρχήν ότι 
οι σπουδαστές εκτίµησαν πως το σεμινάριο ήταν χρήσιμο και διαφωτιστικὀ στα θέµατα που 

πραγματεύθηκε. Οι Φοιτητές συμφώνησαν ὁότι βοήθησε στην «ταξινόμηση της υπάρχουσας 
γνώσης». Στο ερὠτημα «ποιο θέµα θεωρείς πιο σηµαντικό να κατέχεις: την ηθική ή τις νομικές 
γνώσεις» οι φοιτητές απάντησαν σε ποσοστό 4496τις νομικές γνώσεις, θεωρώντας ότι η ηθική 
βασίζεται κυρίως στο προσωπικό σύστημα αξιών. Το 2496 απάντησε την ηθική, ενώ ποσοστό 


2096 χαρακτήρισε εξίσου σηµαντικά και τα δύο. 


ΠΟΣΟ 
Νομικές Γνώσεις 11 
Ηθική 6 
Καιτα δύο 5 
Κανένα από τα δύο 2 
Δεοντολογία 1 
Σύνολο 25 


ΠΟΣΟΣΤΟ 


44 


24 


20 


100 


Πίν. 1 Ερώὠτηµα «Ποιό θέµα θεωρείς πιο σηµαντικό να κατέχεις: την ηθική ή τις νομικές γνώσεις» 


Στο ερώτημα «Ποιος θεωρείς ότι είναι υπεύθυνος για την ενηµέρωση σου σε ηθικά και νομικά 
ζητήματα», το 4096 απάντησε πως εἶναι το πανεπιστήμιο περιλαμβάνοντας αντίστοιχα 
µαθήµατα στο πρόγραµµα σπουδών, ενώ το 28396 των ερωτηθέντων σπουδαστών απάντησε 
ότι είναι το πανεπιστήμιο οργανώνοντας σεμινάρια. Ποσοστό 1696 απάντησε ότι πρέπει να 
συμπεριληφθούν αντίστοιχα µαθήµατα τόσο στην µέση εκπαίδευση όσο και στο 


πανεπιστήμιο. 
ΠΟΣΟ 

Πανεπιστήµιο 10 
Πανεπιστήµιο [μετην µορφή σεμιναρίων] 7 
Σχολείο -- Πανεπιστήµιο 4 
Κανένας 2 
Πανεπιστήµιο -- Επιχειρήσεις 2 
Σύνολο 25 

ΠΟΣΟΣΤΟ 


20 


28 


16 


100 


Πίν. 2 Ερὠτημα «Ποιος θεωρείς ότι είναι υπεύθυνος για την ενηµέρωση σου σε ηθικά και νομικά 
ζητήματα» 


Συζήτηση 

Απέναντι στο νέο πλαίσιο συμπεριφορών που διαμορφώνει η ευρεία ανάπτυξη και χρήση των 
ΤΠΕ, εκτιμούµε ότι η µελέτη της διδακτικής της ηθικής των υπολογιστών είναι απαραίτητη και 
σηµαντική γιατί στοχεύει στην ανάπτυξη της κατανόησης Και των δεξιοτήτων σε ένα ιδιαίτερα 
ευαίσθητο γνωστικό αντικείµενο. Στο σεμινάριο «Επαγγελματική δεοντολογία στην 
Πληροφορική» κατασκευάσαµε και επιλέξαμε σενάρια ηθικών διληµμάτων σύμφωνα µε ένα 
συγκεκριµένο σύνολο χαρακτηριστικὠν και εφαρµόσαμε την Μεθοδολογία Ανάλυσης 
Σεναρίων Ηθικών Διλημμάτων για την διερεύνηση τους. Διαπιστώσαμε ότι είναι δύσκολο οι 
φοιτητές/ριες να προσωποποιήσουν γεγονότα που συναντώνται στον χώρο εργασίας. 
Εκτιμούμε ὁτι η χρήση σεναρίων είναι µια μέθοδος που επιχειρε να αντιμετωπίσει 
αποτελεσματικά το παραπάνω εμπόδιο. Προτείνουμε το σχέδιο παρουσίασης του 
αντικειμένου να διακρίνεται στις εξής φάσεις: (1) την περιγραφή του όρου της ηθικής των 
υπολογιστών και την παρουσίαση απλών σεναρίων ηθικών συγκρούσεων (1) την ενηµέρωση 
στους κώδικες δεοντολογίας στην πληροφορική ἐγκυρων οργανισμών και στην νοµοθεσία (11) 
την περιγραφή µιας δοµηµένης διαδικασίας ανάλυσης ηθικών συγκρούσεων (ἱν) την 
παρουσίαση και διερεύνηση σεναρίων ηθικών διληµμάτων αυξημένης πολυπλοκότητας και 
συζήτηση και (ν) την παρουσίαση θεωριών ηθικής συλλογιστικής. 


Για την πλειοψηφία των σπουδαστών/ριών το σεμινάριο αποτέλεσε την πρώτη επαφή µε 
διαδικασίες διερεύνησης θεμάτων ηθικής των υπολογιστών και διατύπωσαν ὁτι ήταν 
ενδιαφέρων και χρήσιμο. Το ποσοστό των Φοιτητών που απάντησε θετικά στο ρόλο του 
Πανεπιστηµίου ως τον Φορέα ενημέρωσης σε νομικά και ηθικά ζητήµατα, οδηγεί στην 
πρόταση να συμπεριληφθούν αντίστοιχα µαθήµατα στο πρόγραµµα σπουδών ή να 
οργανωθούν ειδικά σεμινάρια. Οι φοιτητές/ριες εκτιμούν ότι πρέπει να ενημερωθούν κυρίως 
πάνω σε νομικά ζητήματα (Πίνακας 1), και ανάλογα πρέπει να προσαρμοστεί το περιεχόµενο 
των διαλέξεων. 


Θεωρούμε δεδοµένη την ανάγκη για περαιτέρω έρευνα στην διδακτική της ηθικής των 
υπολογιστών και την καταγραφή των αποτελεσμάτων της διδακτικής στη συμπεριφορά των 
σπουδαστών/ριών και κυρίως των επαγγελματιών της πληροφορικής που έχουν συμμετάσχει 
σε αντίστοιχα µαθήµατα-διαλέξεις. Εκτιμούμε τι µέσα απὀ αυτή την διαδικασία θα 
οδηγηθούµε σε ασφαλή συμπεράσματα που αφορούν στην δόµηση µιας αποδοτικής και 
αποτελεσματικής εκπαιδευτικής µεθόδου στην ηθική των υπολογιστών. Οι θετικές αποκρίσεις 
των Φοιτητὠν οδήγησαν στο σχεδιασμό ενός νέου σεμιναρίου στην ηθική των υπολογιστών 
που θα πραγµατοποιηθεί στο εργαστήριο Πολυμέσων του τµήµατος Πληροφορικήςτου ΑΠΘ, 
τον Νοέμβριο του 2004. Αισθανόµαστε την ανάγκη να ευχαριστήσουμε τους τελειόφοιτους 
Φοιτητές και φοιτήτριες του ακαδημαϊκού έτους 2002-2003 για την συµµετοχή τους στο 
σεμινάριο καιτις συνεντεύξεις. 

